62018TJ0192_RES
Asia T-192/18
Rietze GmbH & Co. KG
vastaan
Euroopan unionin teollisoikeuksien virasto
Unionin yleisen tuomioistuimen tuomio (kahdeksas jaosto) 6.6.2019
Yhteisömalli – Mitättömyysmenettely – Euroopan unionin nimeävä kansainvälinen rekisteröinti – Rekisteröity yhteisömalli, joka esittää VW Caddy -ajoneuvoa – Aiempi yhteisömalli – Mitättömyysperuste – Yksilöllinen luonne – Asiantunteva käyttäjä – Erilainen yleisvaikutelma – Asetuksen (EY) N:o 6/2002 6 artikla ja 25 artiklan 1 kohdan b alakohta – Mitättömyysvaatimuksen tekijälle kuuluva todistustaakka – Aikaisemman mallin esittämiseen liittyvät vaatimukset
Yhteisömalli – Mitättömyysperusteet – Yksilöllisen luonteen puuttuminen – Malli, joka ei luo asiantuntevalle käyttäjälle erilaista yleisvaikutelmaa kuin aikaisempi malli – Aiemman mallin kaikkien osatekijöiden kokonaisarviointi
(Neuvoston asetuksen N:o 6/2002 6 artiklan 1 kohta ja 25 artiklan 1 kohdan b alakohta)
(ks. 19 ja 20 kohta)
Yhteisömalli – Mitättömyysperusteet – Yksilöllisen luonteen puuttuminen – Asiantunteva käyttäjä – Käsite
(Neuvoston asetuksen N:o 6/2002 6 artiklan 1 kohta ja 25 artiklan 1 kohdan b alakohta)
(ks. 28–30 kohta)
Yhteisömalli – Mitättömyysperusteet – Yksilöllisen luonteen puuttuminen – Malli, joka ei luo asiantuntevalle käyttäjälle erilaista yleisvaikutelmaa kuin aikaisempi malli – Malli, joka esittää VW Caddy -ajoneuvoa
(Neuvoston asetuksen N:o 6/2002 6 artiklan 1 kohdan b alakohta ja 2 kohta, 25 artiklan 1 kohdan b alakohta ja 106 f artikla)
(ks. 32, 44–48, 54 ja 63–65 kohta)
Tuomioistuinmenettely – Kannekirjelmä – Muotovaatimukset – Yhteenveto kanneperusteista – Kanneperusteen tueksi esitettyjä väitteitä koskevat analogiset vaatimukset
(Unionin tuomioistuimen perussäännön 21 artiklan ensimmäinen kohta ja 53 artiklan ensimmäinen kohta; unionin yleisen tuomioistuimen työjärjestyksen 177 artiklan 1 kohdan d alakohta)
(ks. 53 kohta)
Yhteisömalli – Luopuminen ja mitättömyys – Aikaisemman mallin olemassaoloon perustuva mitättömyysvaatimus – Todistustaakka – Aikaisemman mallin esittämiseen liittyvät vaatimukset
(Neuvoston asetuksen N:o 6/2002 5–7 artikla ja 25 artiklan 1 kohdan b alakohta)
(ks. 59–62 kohta)
Tiivistelmä
Unionin yleinen tuomioistuin pysytti 6.6.2019 antamallaan tuomiolla Rietze vastaan EUIPO ‐ Volkswagen (VW Caddy -ajoneuvo) (T-192/18) Euroopan unionin teollisoikeuksien viraston (EUIPO) päätöksen, jonka mukaan VW Caddy -ajoneuvoa esittävä malli on uusi asetuksen N:o 6/2002 (
1
) 5 artiklassa tarkoitetulla tavalla ja sillä on yksilöllinen luonne kyseisen asetuksen 6 artiklassa tarkoitetulla tavalla. Tämän asian taustalla on mitättömyysmenettely, jonka oli pannut vireille kantaja Rietze, joka on autojen pienoismalleja kauppaava saksalainen yhtiö. Riidanalainen malli oli malli, joka esittää Volkswagenin vuonna 2011 markkinoille saattamaa VW Caddy-ajoneuvoa. Osoittaakseen aiemman mallin tunnetuksi tulemisen kantaja viittasi kyseisen auton aikaisempaan malliin eli VW Caddy (2K) -malliin, joka oli saatettu markkinoille vuonna 2004.
Ensimmäiseksi unionin yleinen tuomioistuin hylkäsi kantajan väitteen, jonka mukaan EUIPO:n olisi ensinnäkin pitänyt määrittää kyseessä olevien mallien eri ominaisuuksien painoarvot, toiseksi arvioida niiden yhteisiä piirteitä ja kolmanneksi tehdä ero niiden esteettisten ominaisuuksien ja teknisten ominaisuuksien välillä.
Toiseksi unionin yleinen tuomioistuin hylkäsi kantajan väitteen, jonka mukaan EUIPO oli jättänyt ottamatta huomioon tiettyjä todisteita, joihin sisältyi kuva aikaisemmasta mallista. Unionin yleinen tuomioistuin muistutti, että mitättömyysvaatimuksen tehneen asianosaisen on toimitettava aikaisemman mallin täsmällinen ja täydellinen yksilöinti ja kuva ja ettei valituslautakuntaa voida vaatia yhdistelemään erilaisia kuvia tuotteesta, johon aikaisempi malli sisältyy, saati korvaamaan useimpiin kuviin sisältyvää osaa sellaisella osalla, joka esiintyy vain yhdessä kuvassa.
Tämän vuoksi unionin yleinen tuomioistuin hylkäsi kanteen.
(
1
)	Yhteisömallista 12.12.2001 annettu neuvoston asetus (EY) N:o 6/2002 (EYVL 2002, L 3, s. 1).